— 395 — 



rompue au dessus du genouil, en grand danger de sa personne. Le 

 comte de Charny et le seigneur de Pienes y sont fort blessez. Des- 

 bordes, lieutenant du dit seigneur de Nevers, à ce quon nous affirme, 

 tué sur le champ. La Brosse aussy, chevalier de Tordre et le premier au- 

 theur du massacre de Vassy, y est mort pour certain , et son fils fort 

 blessé. Les seigneurs de Beauvais et de Rochefort, chevaliers de Tordre, 

 avec plusieurs chefs , lieutenans et hommes d'armes , prisoniers iusques 

 au nombre de cent et plus , les quels n'avons encor recognus ; de sorte 

 que, pour vérité , il leur estoit malaisé de souffrir une plus grande perte, 

 si leur armée n'eust esté entièrement ruinée. De nostre costé, la captivité 

 du dit seigneur prince nous est un grand meschef , combien qu'il soit en 

 la puissance de Dieu (comme nous espérons) d'en tirer Toccasion de 

 quelque grand bien , estans maintenant les principaux autheurs de ces 

 troubles, ou morts ou aultrement eslongnez de sa maiesté. Oultre cela, 

 nous avons perdu quelques capitaines d'infanterie et quelques gentils- 

 homes , mais en fort petit nombre , Dieu mercy, de soldats , sans compa- 

 raison beaucoup moins que noz ennemis , et nul de noz principaux chefs 

 n'a esté seulement navré , hormis le seigneur de Mouy, qui a esté blessé 

 au visage et faict prisonnier. Sur cela, estant la nuict presques close, 

 nous nous contentasmes de ce que dessus, et nous retirasmes à leur veue 

 et en bataille , au son de la trompette , avec trois canons que nous y 

 avions amenez. Par ainsi leur est demeuré le camp (auquel nous les al- 

 lasmes assaillir) , comme aussi à nous le nostre, du quel nous estions 

 partis, et s'ils ont prins nostre chef d'armée , aussi tenons nous le leur 

 prisonnier. Il y a ce seul poinct d'avantage pour eulx , que nous leur avons 

 laissé, à cause de la nuict et par faulte de chevaux, quatre pièces d'ar- 

 tillerie de campagne. Mais nous estimons cela par trop recompensé par 

 la perte qu'ils ont faicte de tant de grands seigneurs et capitaines ; de 

 sorte qu'il faut confesser que Dieu a gouverné Tissue de cette bataille , 

 ainsy que toutes aultres choses, avec une equalité et proportion trés- 

 admirable, affin que ce royaulme ne soyt du tout ruiné pat soy mesmes. 

 Voilà tout le discours de ceste iournée. 



Du XX du dit moys. 



Le lendemain xx du dit moys, au matin, monseigneur Tadmiral mar- 

 cha vers ce qui estoit resté de leur camp, et se présenta pour les tirer de 

 leur fort , où , voyant qu'il n'y avoit heure de les assaillir, il se retira pour 

 adviser ce qui est de faire , estant tout prest de poursuivre vifvement 

 Tentreprise. Et combien que soyons partis en bataille devant leurs yeux, 

 en délibération de leur courir sus , s'ils nous approchoient , si n'ont ils 

 iamais eu le courage de faire seulement semblant de nous charger iusques 

 à présent, si que nous espérons, moyennant la grâce de Dieu et le se- 



